Μαρμελάδα μήλο με μπράντι, εύκολη και γρήγορη!
Σε 15 λεπτά είναι έτοιμη αυτή η εξαιρετική μαρμελάδα μήλο με μπράντι! Ό,τι πρέπει για να ετοιμάσουμε ένα περιποιημένο πρωινό. Ταιριάζει όμως και σε πλατώ τυριών και αλλαντικών.
750 γρ. μήλα κόκκινα, καθαρισμένα από φλούδες και κουκούτσια και κομμένα στα 4 (το καθαρό βάρος θα πρέπει να είναι περίπου 500 γρ.), 50 ml μπράντι ή κονιάκ, 20 ml χυμός λεμονιού, 200 γρ. ζάχαρη, 1 γαρίφαλο, 2 καρδάμωμα (ολόκληρα τα πράσινα καψάκια), 1 ξύλο κανέλας
Για τη μαρμελάδα μήλο με μπράντι, ξεκινάμε τρίβοντας τα καθαρισμένα μήλα στο χοντρό μέρος του τρίφτη. Δεν πειράζει που θα μαυρίσει το μήλο.Σε μια μικρή κατσαρόλα με βαρύ πάτο ρίχνουμε τη ζάχαρη και τόσο νερό όσο ίσα να την σκεπάσει. Τοποθετούμε σε μέτρια προς δυνατή φωτιά και αφήνουμε να βράσει μέχρι να γίνει καστανή ανοιχτή καραμέλα (όχι σκούρα – θέλουμε ίσα να αρχίσει να αλλάζει χρώμα). Ρίχνουμε το τριμμένο μήλο και όλα τα υπόλοιπα υλικά, ανακατεύουμε και χαμηλώνουμε τη φωτιά. Αφήνουμε να πάρουν μια βράση και μόλις διαλυθούν τα μήλα και ομογενοποιηθούν τα υλικά, η μαρμελάδα είναι έτοιμη! Με μια κουτάλα «ψαρεύουμε» και αφαιρούμε τα μπαχαρικά από την κατσαρόλα και αδειάζουμε τη μαρμελάδα σε βάζα.
Ζάχαρη,Κονιάκ,Μήλο,Vegan,Νηστίσιμα,Χορτοφαγικά